Source: http://www.europarl.europa.eu/charlemagneyouthprize/ro/rules.html
Timestamp: 2017-11-23 03:47:18+00:00

Document:
Regulamentul concursului | Concursul pentru Premiul Charlemagne pentru tinerii europeni
promovează înțelegerea europeană și internațională
favorizează dezvoltarea unui sentiment comun al identității și al integrării europene
reprezintă modele pentru tinerii care trăiesc în Europa și oferă exemple concrete de cetățeni europeni care trăiesc împreună în cadrul unei comunități.
Articolul 2: Termenul-limită de depunere a candidaturilor
Termenul-limită pentru depunerea candidaturilor este 29 ianuarie 2018. Candidaturile trebuie depuse online, pe site-ul Premiului Charlemagne pentru tinerii europeni (www.charlemagneyouthprize.eu)
Pentru informații suplimentare privind concursul, vă rugăm să contactați Secretariatul Premiului Charlemagne pentru tinerii europeni la adresa ECYP2018@ep.europa.eu.
Articolul 3: Condiții de participare
Participanții trebuie să aibă vârsta cuprinsă între 16 și 30 de ani și să fie cetățeni sau rezidenți ai unuia dintre cele 28 de state membre ale Uniunii Europene.
Participanții se pot înscrie individual sau în grup. În cazul proiectelor de grup și al proiectelor transfrontaliere, acestea pot fi depuse doar într-o singură țară care este strâns legată de proiect.
Candidaturile pot fi depuse în toate limbile oficiale ale Uniunii Europene.
b) să fie în curs de desfășurare.
Toate dosarele de candidatură trebuie să conțină următoarele informații:
Numele și prenumele candidatului sau numele și prenumele persoanei responsabile în cazul unui grup sau al unei organizații
Site-ul (dacă este cazul)
Rezumatul proiectului în limba engleză, franceză sau germană
Țara în care este depus proiectul
Descrierea completă a proiectului
Declarație privind finanțarea UE
Vor fi acceptate numai proiectele prezentate prin intermediul formularului online.
Articolul 4: Excluderea de la participare
Nu sunt eligibile (acceptate) următoarele proiecte:
proiectele care se află încă în etapa de planificare sau care nu au fost încă demarate
proiectele depuse de persoane care lucrează în cadrul instituțiilor europene sau al Fundației pentru Premiul Internațional Charlemagne din Aachen
tezele de doctorat și publicațiile academice
proiectele care beneficiază de finanțare în proporție de peste 50 % prin intermediul instituțiilor UE, pentru acoperirea cheltuielilor aferente fazei de execuție efectivă a proiectului (cu excepția cheltuielilor curente, precum costurile pentru participanți)
proiectele care au primit deja un premiu acordat de o instituție europeană. La această categorie sunt incluși ultimii trei câștigători ai edițiilor anterioare ale Premiului Charlemagne pentru tinerii europeni
proiectele depuse personal sau prin poștă, proiectele însoțite de un dosar incomplet sau trimis în mai multe părți.
Proiectele vor fi evaluate pe baza următoarelor criterii:
conformitatea cu obiectivele concursului: promovarea înțelegerii europene și internaționale; favorizarea dezvoltării unui sentiment comun al identității europene și oferirea unor exemple concrete de cetățeni europeni care trăiesc împreună în cadrul unei comunități;
vor avea prioritate proiectele realizate în comun de tineri care reprezintă mai multe state membre;
se va acorda o atenție sporită proiectelor desfășurate pe bază de voluntariat.
Articolul 6: Procesul de selecție
Selecția proiectului câștigător al Premiului Charlemagne pentru tinerii europeni se va face în două etape.
Etapa întâi: juriile naționale, alcătuite din cel puțin doi deputați din Parlamentul European și dintr-un reprezentant al unei organizații pentru tineret, vor selecționa un câștigător național din fiecare dintre cele 28 de state membre până la 19 martie 2018.
Etapa a doua: juriul european, alcătuit din trei deputați din Parlamentul European, Președintele Parlamentului European și patru reprezentanți ai Fundației pentru Premiul Internațional Charlemagne din Aachen, va alege câștigătorul dintre cele 28 de proiecte propuse de juriile naționale, până la data de 11 aprilie 2018.
Decizia juriului european este definitivă. Juriul își rezervă dreptul de a respinge orice dosar care nu respectă condițiile concursului.
Articolul 7: Premiul
Premiul pentru cel mai bun proiect este în valoare de 7 500 €, premiul doi de 5 000 €, iar premiul trei de 2 500 €.
Câte un reprezentant al fiecăruia dintre cele 28 de proiecte câștigătoare la nivel național va fi invitat să participe la ceremonia de decernare a premiului, care va avea loc la 8 mai 2018, și să petreacă câteva zile la Aachen, în Germania.
Premiile pentru cele mai bune trei proiecte vor fi prezentate de Președintele Parlamentului European și de reprezentanți ai Fundației pentru Premiul Internațional Charlemagne din Aachen.
De asemenea, laureații vor fi invitați să viziteze Parlamentul European (la Bruxelles sau la Strasbourg).
Articolul 8: Drepturi de autor
Parlamentul European și Fundația pentru Premiul Internațional Charlemagne din Aachen își rezervă dreptul de a utiliza materialul prezentat în dosarele înscrise în concurs în scopuri de comunicare și informare în mass-media și de a-l reproduce în scopuri promoționale.
Articolul 9: Responsabilitate
Organizatorii nu sunt considerați răspunzători în cazul anulării, amânării sau modificării concursului din cauza unor circumstanțe neprevăzute. Candidaților li se recomandă să nu aștepte sfârșitul perioadei de înscriere pentru a-și depune candidatura. Este posibil să apară probleme care nu depind de organizatori, precum viteza redusă a conexiunii la internet, probleme tehnice cu serverul sau alte chestiuni, din cauza cărora candidaturile să nu poată fi depuse până la expirarea termenului-limită.
Articolul 10: Acceptarea prezentului regulament
Participarea la concurs implică acceptarea în integralitate a prezentului regulament.

References: Articolul 2

Articolul 3

Articolul 4

Articolul 6

Articolul 7

Articolul 8

Articolul 9

Articolul 10